title: 2019 m. birželio 6 d. Tarybos sprendimas (ES) 2019/959, kuriuo skiriamas Regionų komiteto Švedijos Karalystės pasiūlytas narys

text:
12.6.2019

                  LT

                  Europos Sąjungos oficialusis leidinys

                  L 154/41

         TARYBOS SPRENDIMAS (ES) 2019/959
         2019 m. birželio 6 d.
         kuriuo skiriamas Regionų komiteto Švedijos Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Švedijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. liepos 20 d. Tarybos sprendimu (ES) 2015/1203 (4) vietoj Lotta HÅKANSSON HARJU nare buvo paskirta Anna LJUNGDELL. 2017 m. gegužės 22 d. Tarybos sprendimu (ES) 2017/884 (5) vietoj Anna LJUNGDELL nare buvo paskirta Camilla JANSON;

                     (2)

                     pasibaigus Camilla JANSON kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Karin WANNGÅRD, Ledamot i kommunfullmäktige, Stockholms kommun.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. birželio 6 d.

                  Tarybos vardu

                  Pirmininkė

               A. BIRCHALL

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

            (4)  2015 m. liepos 20 d. Tarybos sprendimas (ES) 2015/1203, kuriuo skiriami Regionų komiteto Švedijai atstovaujantys trys nariai ir Švedijai atstovaujantys šeši pakaitiniai nariai (OL L 195, 2015 7 23, p. 44).

            (5)  2017 m. gegužės 22 d. Tarybos sprendimas (ES) 2017/884, kuriuo skiriamas Regionų komiteto Švedijos Karalystės pasiūlytas narys (OL L 135, 2017 5 24, p. 21).


title: 2019 m. birželio 6 d. Tarybos sprendimas (ES) 2019/960, kuriuo skiriami Regionų komiteto du Čekijos Respublikos pasiūlyti nariai ir du Čekijos Respublikos pasiūlyti pakaitiniai nariai

text:
12.6.2019

                  LT

                  Europos Sąjungos oficialusis leidinys

                  L 154/42

         TARYBOS SPRENDIMAS (ES) 2019/960
         2019 m. birželio 6 d.
         kuriuo skiriami Regionų komiteto du Čekijos Respublikos pasiūlyti nariai ir du Čekijos Respublikos pasiūlyti pakaitiniai nariai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Čekijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus Adriana KRNÁČOVÁ ir Petr OSVALD kadencijai tapo laisvos dvi Regionų komiteto narių vietos;

                     (3)

                     pasibaigus Tomáš HUDEČEK kadencijai tapo laisva Regionų komiteto pakaitinio nario vieta;

                     (4)

                     Jan MAREŠ paskyrus Regionų komiteto nariu tapo laisva pakaitinio nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. į Regionų komitetą skiriami:

                        a)

                        nariais:

                                    —

                                    Zdeněk HŘIB, Člen zastupitelstva hl. m. Prahy,

                                    —

                                    Jan MAREŠ, Člen zastupitelstva statutárního města Chomutov,

                              ir

                        b)

                        pakaitiniais nariais:

                                    —

                                    Martin DLOUHÝ, Člen zastupitelstva hl. m. Prahy,

                                    —

                                    Jaroslav ZÁMEČNÍK, Člen zastupitelstva statutárního města Liberec.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. birželio 6 d.

                  Tarybos vardu

                  Pirmininkė

               A. BIRCHALL

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2019 m. sausio 16 d. Europos Parlamento sprendimas (ES) 2019/991 dėl Europos prieglobsčio paramos biuro 2016 finansinių metų sąskaitų uždarymo

text:
18.6.2019

               LT

               Europos Sąjungos oficialusis leidinys

               L 160/23

      EUROPOS PARLAMENTO SPRENDIMAS (ES) 2019/991
      2019 m. sausio 16 d.
      dėl Europos prieglobsčio paramos biuro 2016 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos prieglobsčio paramos biuro 2016 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos prieglobsčio paramos biuro 2016 finansinių metų metinių ataskaitų kartu su Biuro atsakymu (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2016 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2018 m. vasario 20 d. rekomendaciją dėl patvirtinimo, kad Biuras įvykdė 2016 finansinių metų biudžetą (05941/2018 – C8-0087/2018),

                  —

                  atsižvelgdamas į savo 2018 m. balandžio 18 d. sprendimą (3), kuriuo atidedamas sprendimas dėl 2016 finansinių metų biudžeto įvykdymo patvirtinimo, ir į Europos prieglobsčio paramos biuro vykdomojo direktoriaus atsakymą,

                  —

                  atsižvelgdamas į savo 2018 m. spalio 24 d. sprendimą (4), kuriuo Europos prieglobsčio paramos biuro vykdomajam direktoriui atsisakoma patvirtinti, kad Biuro 2016 finansinių metų biudžetas įvykdytas,

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 208 straipsnį,

                  —

                  atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (6), ypač į jo 36 straipsnį,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir IV priedo 5 straipsnio 2 dalies a punkto antrą pastraipą,

         1.

            pritaria Europos prieglobsčio paramos biuro 2016 finansinių metų sąskaitų uždarymui;

         2.

            paveda Pirmininkui perduoti šį sprendimą Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 417, 2017 12 6, p. 79.

         (2)  Žr. 1 išnašą.

         (3)  OL L 248, 2018 10 3, p. 195.

         (4)  OL L 331, 2018 12 28, p. 213.

         (5)  OL L 298, 2012 10 26, p. 1.

         (6)  OL L 132, 2010 5 29, p. 11.

         (7)  OL L 328, 2013 12 7, p. 42.


title: 2019 m. birželio 18 d. Tarybos sprendimas (ES) 2019/1086 dėl pozicijos, kurios Europos Sąjungos vardu turi būti laikomasi Kovos su korupcija valstybių grupės (GRECO) plenariniame posėdyje arba Europos Tarybos Ministrų komitete, dėl stebėtojo statuso suteikimo Sąjungai GRECO

text:
26.6.2019

                  LT

                  Europos Sąjungos oficialusis leidinys

                  L 171/115

         TARYBOS SPRENDIMAS (ES) 2019/1086
         2019 m. birželio 18 d.
         dėl pozicijos, kurios Europos Sąjungos vardu turi būti laikomasi Kovos su korupcija valstybių grupės (GRECO) plenariniame posėdyje arba Europos Tarybos Ministrų komitete, dėl stebėtojo statuso suteikimo Sąjungai GRECO
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 83 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Europos Tarybos statutinėje rezoliucijoje Nr. (93) 28 dėl dalinių ir išplėstinių susitarimų numatyta, jog Europos Tarybos narėmis nesančios valstybės ir tarptautinės organizacijos gali tapti dalinių ir išplėstinių susitarimų, kaip antai Susitarimo, įkuriančio kovos su korupcija valstybių grupę (GRECO), stebėtojais;

                     (2)

                     2019 m. birželio 6 d. Taryba išreiškė paramą dėl Sąjungos dalyvavimo GRECO veikloje stebėtojos teisėmis ir paprašė Komisijos pateikti pasiūlymą dėl pozicijos, kurios Sąjungos vardu turi būti laikomasi Europos Taryboje;

                     (3)

                     2019 m. birželio 6 d. Komisija pateikė Europos Tarybos Generaliniam sekretoriui Sąjungos prašymą leisti dalyvauti GRECO veikloje stebėtojos teisėmis;

                     (4)

                     stebėtojo statuso įgijimas turi šias teisines pasekmes: stebėtojai turi teisę dalyvauti GRECO posėdžiuose ir gauti visus svarstomus dokumentus; stebėtojai neturi teisės balsuoti, nėra vertinami, jie nepriima oficialios pozicijos vertinimo procese ir nedalyvauja vertinimo misijose. Iš stebėtojų neprašoma jokio finansinio įnašo;

                     (5)

                     Sąjungos dalyvavimas GRECO veikloje stebėtojos teisėmis nedraudžia jai ateityje dalyvauti GRECO veikloje kaip visateisei narei;

                     (6)

                     visos Sąjungos valstybės narės yra GRECO narės;

                     (7)

                     tikėtina, kad dėl stebėtojo statuso suteikimo Sąjungai bus sprendžiama 83-ame GRECO plenariniame posėdyje, vyksiančiame 2019 m. birželio 17–21 d. Strasbūre, arba paskesniame GRECO plenariniame posėdyje;

                     (8)

                     jei toks sprendimas nebūtų priimtas 83-ame GRECO plenariniame posėdyje arba paskesniame GRECO plenariniame posėdyje, tikėtina, kad klausimas bus perduotas svarstyti Europos Tarybos Ministrų komitetui ir kad Ministrų komitetas bus paprašytas spręsti dėl stebėtojo statuso suteikimo Sąjungai GRECO;

                     (9)

                     tikslinga nustatyti poziciją, kurios Sąjungos vardu turi būti laikomasi GRECO plenariniame posėdyje arba, atitinkamu atveju, Europos Tarybos Ministrų komitete, dėl sprendimo suteikti stebėtojo statusą Sąjungai GRECO priėmimo;

                     (10)

                     šis sprendimas nepažeidžia lojalaus bendradarbiavimo principo;

                     (11)

                     šis sprendimas nepažeidžia įgaliojimų suteikimo principo ir neturi poveikio Sąjungos ir jos valstybių narių kompetencijos pasidalijimui;

                     (12)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, šios valstybės narės nedalyvauja priimant ir taikant šį sprendimą ir jis nėra joms privalomas ar taikomas;

                     (13)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi priimant sprendimą dėl stebėtojo statuso suteikimo Sąjungai Kovos su korupcija valstybių grupėje (GRECO), yra ši:

                        a)

                        Sąjungos valstybės narės turi pritarti sprendimo dėl stebėtojo statuso suteikimo Sąjungai GRECO priėmimui 83-ame GRECO plenariniame posėdyje arba paskesniame plenariniame posėdyje;

                        b)

                        jei toks sprendimas nebūtų priimtas 83-ame GRECO plenariniame posėdyje arba paskesniame plenariniame posėdyje, Sąjungos valstybės narės turi pritarti tam, kad klausimas būtų perduotas svarstyti Europos Tarybos Ministrų komitetui, ir jos turi pritarti to komiteto sprendimo dėl stebėtojo statuso suteikimo Sąjungai GRECO priėmimui.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. birželio 18 d.

                  Tarybos vardu

                  Pirmininkas

               P. DAEA


title: 2019 m. birželio 25 d. Tarybos sprendimas (ES) 2019/1104, kuriuo iš dalies keičiamas Sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

text:
28.6.2019

                  LT

                  Europos Sąjungos oficialusis leidinys

                  L 175/33

         TARYBOS SPRENDIMAS (ES) 2019/1104
         2019 m. birželio 25 d.
         kuriuo iš dalies keičiamas Sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Estijos Vyriausybės prašymą,
         kadangi:

                     (1)

                     2015 m. sausio 26 d. Taryba priėmė Sprendimą (ES) 2015/116 (1), kuriuo konkrečiai skiriami Estijai atstovaujantys Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

                     (2)

                     Mihkel JUHKAMI (Rakvere miesto meras) ir Kurmet MÜÜRSEPP (Antsla kaimiškosios savivaldybės tarybos narys) eina Regionų komiteto narių pareigas nuo 2015 m. sausio 26 d.

                     (3)

                     Rait PIHELGAS (Ambla kaimiškosios savivaldybės meras) ir Jan TREI (Viimsi kaimiškosios savivaldybės meras) eina Regionų komiteto pakaitinių narių pareigas nuo 2015 m. sausio 26 d.

                     (4)

                     2019 m. birželio 4 d. laišku Estijos Vyriausybė pranešė Tarybai apie pasikeitusias Mihkel JUHKAMI, Kurmet MÜÜRSEPP, Rait PIHELGAS ir Jan TREI tarnybines pareigas, susijusias su šių asmenų turimais rinkiminiais mandatais.

                     (5)

                     Sprendimas (ES) 2015/116 turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo (ES) 2015/116 I priede įrašai dėl Mihkel JUHKAMI ir Kurmet MÜÜRSEPP pakeičiami taip:

               „Mihkel JUHKAMI
               Rakvere miesto tarybos pirmininkas
               Kurmet MÜÜRSEPP

                  Antsla kaimiškosios savivaldybės mero pavaduotojas“.

            2 straipsnis
            Sprendimo (ES) 2015/116 II priede įrašai dėl Rait PIHELGAS ir Jan TREI pakeičiami taip:

               „Rait PIHELGAS
               Järva kaimiškosios savivaldybės meras
               Jan TREI

                  Viimsi kaimiškosios savivaldybės tarybos narys“.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. birželio 25 d.

                  Tarybos vardu

                  Pirmininkas

               A. ANTON

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).


title: 2019 m. birželio 25 d. Tarybos sprendimas (ES) 2019/1107, kuriuo skiriamas Regionų komiteto Ispanijos Karalystės pasiūlytas pakaitinis narys

text:
28.6.2019

                  LT

                  Europos Sąjungos oficialusis leidinys

                  L 175/37

         TARYBOS SPRENDIMAS (ES) 2019/1107
         2019 m. birželio 25 d.
         kuriuo skiriamas Regionų komiteto Ispanijos Karalystės pasiūlytas pakaitinis narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Ispanijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. gruodžio 16 d. Tarybos sprendimu (ES) 2015/2397 (4) vietoj Javier GONZALEZ ORTIZ pakaitine nare buvo paskirta Maria Luisa de MIGUEL ANASAGASTI;

                     (2)

                     pasibaigus Maria Luisa de MIGUEL ANASAGASTI kadencijai tapo laisva Regionų komiteto pakaitinio nario vieta;

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriamas:

                        —

                        Julián ZAFRA DÍAZ, Director General de Asuntos Económicos con la Unión Europea del Gobierno de Canarias.

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. birželio 25 d.

                  Tarybos vardu

                  Pirmininkas

               A. ANTON

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

            (4)  2015 m. gruodžio 16 d. Tarybos sprendimas (ES) 2015/2397, kuriuo skiriami Regionų komiteto Ispanijai atstovaujantis narys ir Ispanijai atstovaujantis pakaitinis narys (OL L 332, 2015 12 18, p. 144).


title: 2019 m. liepos 15 d. Tarybos sprendimas (BUSP) 2019/1210, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
17.7.2019

                  LT

                  Europos Sąjungos oficialusis leidinys

                  L 191/9

         TARYBOS SPRENDIMAS (BUSP) 2019/1210
         2019 m. liepos 15 d.
         kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2016 m. gegužės 27 d. Taryba priėmė Sprendimą (BUSP) 2016/849 (1) dėl ribojamųjų priemonių Korėjos Liaudies Demokratinei Respublikai;

                     (2)

                     pagal Sprendimo (BUSP) 2016/849 36 straipsnio 2 dalį Taryba peržiūrėjo to sprendimo II, III, V ir VI prieduose pateiktą asmenų ir subjektų sąrašą;

                     (3)

                     vienas asmuo, kuris buvo įtrauktas tiek į I priede, tiek į II priede pateiktus sąrašus, turėtų būti išbrauktas iš II priedo. Su vienu į III priedo sąrašą įtrauktu subjektu susijęs įrašas turėtų būti atnaujintas;

                     (4)

                     Sprendimas (BUSP) 2016/849 turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo (BUSP) 2016/849 II ir III priedai iš dalies keičiami taip, kaip išdėstyta šio sprendimo priede.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2019 m. liepos 15 d.

                  Tarybos vardu

                  Pirmininkė

               F. MOGHERINI

            (1)  2016 m. gegužės 27 d. Tarybos sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (OL L 141, 2016 5 28, p. 79).

            PRIEDAS
            Sprendimas (BUSP) 2016/849 iš dalies keičiamas taip:

                        1)

                        II priedo I skyriaus poskirsnis „A. Asmenys“ iš dalies keičiamas taip:

                                    a)

                                    30 įrašas dėl RI Pyong Chol (Gim. data: 1948 m.) išbraukiamas;

                                    b)

                                    likę įrašai pernumeruojami į 1–27;

                        2)

                        III priedo poskirsnyje „B. Subjektai“ įrašas dėl toliau nurodyto subjekto pakeičiamas taip:

                                    „3.

                                       Maritime Administrative Bureau (Jūrų administracijos biuras)
                                    Dar žinomas kaip North Korea Maritime Administration Bureau arba Maritime Administration of DPR Korea

                                                Adresas: Ryonhwa-2Dong, Central District, Pyongyang (Pchenjanas), KLDR

                                                PO Box 416

                                                Tel. 850-2-18111 Ex 8059

                                                Faks. 850 2 381 4410

                                                El. paštas: mab@silibank.net.kp

                                                Svetainė: www.ma.gov.kp

                                    2017 10 16

                                       Maritime Administrative Bureau (Jūrų administracijos biuras) padėjo nesilaikyti Jungtinių Tautų Saugumo Tarybos nustatytų sankcijų, be kita ko, pervadindamas ir perregistruodamas į sąrašą įtrauktų subjektų turtą ir išduodamas netikrus dokumentus laivams, kuriems taikomos Jungtinių Tautų sankcijos.“


title: 2019 m. liepos 18 d. Tarybos sprendimas (ES) 2019/1255, kuriuo iš dalies keičiamas Protokolas Nr. 5 dėl Europos investicijų banko statuto

text:
24.7.2019

                  LT

                  Europos Sąjungos oficialusis leidinys

                  L 196/1

         TARYBOS SPRENDIMAS (ES) 2019/1255
         2019 m. liepos 18 d.
         kuriuo iš dalies keičiamas Protokolas Nr. 5 dėl Europos investicijų banko statuto
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 308 straipsnį,
         atsižvelgdama į Europos investicijų banko prašymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdama į Europos Parlamento nuomonę (1),
         atsižvelgdama į Europos Komisijos nuomonę (2),
         laikydamasi specialios teisėkūros procedūros,
         kadangi:

                     (1)

                     2018 m. gruodžio 11 d. posėdyje Europos investicijų banko (toliau – Bankas) Direktorių valdyba patvirtino valdymo pakeitimų įgyvendinimo grafiką, jos nustatytą 2018 m. liepos 17 d. posėdyje;

                     (2)

                     2018 m. birželio 22 d. Banko Valdytojų tarybos sprendimu buvo sušaukta aukšto lygio akcininkų darbo grupė, turėjusi įvertinti kai kurių valstybių narių galimybes pasirašyti Banke papildomą kapitalą;

                     (3)

                     atsižvelgiant į Lenkijos prašymą, tikslinga padidinti jos pasirašytąjį kapitalą 5 386 000 000 EUR;

                     (4)

                     atsižvelgiant į Rumunijos prašymą, taip pat tikslinga padidinti jos pasirašytąjį kapitalą 125 452 381 EUR;

                     (5)

                     atsižvelgiant į šiuos padidinimus, taip pat turėtų būti iš dalies pakeistos nuostatos dėl valstybių narių grupių bendru sutarimu pasiūlytų Banko Direktorių valdybos pakaitinių narių;

                     (6)

                     todėl Banko statutas turėtų būti atitinkamai pakeistas,

               PRIĖMĖ ŠĮ SPRENDIMĄ:

            1 straipsnis
            Prie Sutarties dėl Europos Sąjungos veikimo pridėtas Protokolas Nr. 5 dėl Europos investicijų banko statuto iš dalies keičiamas taip:

                        1)

                        4 straipsnio 1 dalies pirma pastraipa iš dalies keičiama taip:

                                    a)

                                    įžanginė dalis pakeičiama taip:

                                       „1.   Banko kapitalą sudaro 248 795 606 881 EUR, kuriuos valstybės narės įsigyja pasirašymo būdu taip:“;

                                    b)

                                    Su Lenkija ir Rumunija susijusios eilutės pakeičiamos taip:

                                                „Lenkija

                                                11 366 679 827 “

                                                „Rumunija

                                                1 639 379 073 “;

                        2)

                        9 straipsnio 2 dalies trečia pastraipa pakeičiama taip:
                        „Pakaitinius direktorius penkeriems metams skiria Valdytojų taryba tokiu būdu:

                                    —

                                    du pakaitinius direktorius pasiūlo Vokietijos Federacinė Respublika,

                                    —

                                    du pakaitinius direktorius pasiūlo Prancūzijos Respublika,

                                    —

                                    du pakaitinius direktorius pasiūlo Italijos Respublika,

                                    —

                                    du pakaitinius direktorius bendru sutarimu pasiūlo Ispanijos Karalystė ir Portugalijos Respublika,

                                    —

                                    tris pakaitinius direktorius bendru sutarimu pasiūlo Belgijos Karalystė, Liuksemburgo Didžioji Hercogystė ir Nyderlandų Karalystė,

                                    —

                                    tris pakaitinius direktorius bendru sutarimu pasiūlo Kroatijos Respublika, Vengrija ir Lenkijos Respublika,

                                    —

                                    keturis pakaitinius direktorius bendru sutarimu pasiūlo Danijos Karalystė, Graikijos Respublika, Airija ir Rumunija,

                                    —

                                    šešis pakaitinius direktorius bendru sutarimu pasiūlo Estijos Respublika, Latvijos Respublika, Lietuvos Respublika, Austrijos Respublika, Suomijos Respublika ir Švedijos Karalystė,

                                    —

                                    šešis pakaitinius direktorius bendru sutarimu pasiūlo Bulgarijos Respublika, Čekijos Respublika, Kipro Respublika, Maltos Respublika, Slovėnijos Respublika ir Slovakijos Respublika,

                                    —

                                    vieną pakaitinį direktorių pasiūlo Komisija.“

            2 straipsnis
            Šis sprendimas taikomas praėjus mėnesiui nuo Tarybos sprendimo (ES) 2019/654 (3) taikymo pradžios datos.

            Priimta Briuselyje 2019 m. liepos 18 d.

                  Tarybos vardu

                  Pirmininkė

               T. TUPPURAINEN

            (1)  2019 m. balandžio 17 d. nuomonė (dar nepaskelbta Oficialiajame leidinyje).

            (2)  2019 m. gegužės 15 d. nuomonė (dar nepaskelbta Oficialiajame leidinyje).

            (3)  2019 m. balandžio 15 d. Tarybos sprendimas (ES) 2019/654. kuriuo iš dalies keičiamas Protokolas Nr. 5 dėl Europos investicijų banko statuto (OL L 110, 2019 4 25, p. 36).


title: 2019 m. liepos 23 d. Politinio ir saugumo komiteto sprendimas (BUSP) 2019/1264 dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo (EUTM Somalia/1/2019)

text:
26.7.2019

                  LT

                  Europos Sąjungos oficialusis leidinys

                  L 199/6

         POLITINIO IR SAUGUMO KOMITETO SPRENDIMAS (BUSP) 2019/1264
         2019 m. liepos 23 d.
         dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo (EUTM Somalia/1/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2010 m. vasario 15 d. Tarybos sprendimą 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (1), ypač į jo 5 straipsnį,
         kadangi:

                     (1)

                     vadovaudamasi Sprendimo 2010/96/BUSP 5 straipsnio 1 dalimi, Taryba įgaliojo Politinį ir saugumo komitetą (toliau – PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) politinę kontrolę ir strateginį vadovavimą jai, įskaitant sprendimus skirti vėlesnius ES misijos vadus;

                     (2)

                     Tarybos sprendimu (BUSP) 2017/971 (2) buvo iš dalies pakeista EUTM Somalia vadovavimo grandinė;

                     (3)

                     2018 m. liepos 11 d. PSK priėmė Sprendimą (BUSP) 2018/992 (3), kuriuo EUTM Somalia ES misijos pajėgų vadu paskirtas pulkininkas Matteo Giacomo SPREAFICO;

                     (4)

                     2019 m. gegužės 23 d. Italija pasiūlė EUTM Somalia ES misijos pajėgų vadu skirti brigados generolą Antonello DE SIO, kuris nuo 2019 m. rugpjūčio 9 d. pakeistų brigados generolą Matteo Giacomo SPREAFICO;

                     (5)

                     2019 m. birželio 4 d. ES karinis komitetas sutiko rekomenduoti PSK patvirtinti šį pasiūlymą;

                     (6)

                     reikėtų priimti sprendimą dėl brigados generolo Antonello DE SIO paskyrimo. Todėl Sprendimas (BUSP) 2018/992 turėtų būti panaikintas;

                     (7)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,

               PRIĖMĖ ŠĮ SPRENDIMĄ:

            1 straipsnis
            Brigados generolas Antonello DE SIO skiriamas EUTM Somalia ES misijos pajėgų vadu nuo 2019 m. rugpjūčio 9 d.

            2 straipsnis
            Sprendimas (BUSP) 2018/992 panaikinamas nuo 2019 m. rugpjūčio 9 d.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. liepos 23 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 44, 2010 2 19, p. 16.

            (2)  2017 m. birželio 8 d. Tarybos sprendimas (BUSP) 2017/971, kuriuo nustatoma vykdymo įgaliojimų neturinčių ES karinių BSGP misijų planavimo ir vykdymo tvarka ir iš dalies keičiami sprendimai 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo, 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ir (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (OL L 146, 2017 6 9, p. 133).

            (3)  2018 m. liepos 11 d. Politinio ir saugumo komiteto sprendimas (BUSP) 2018/992 dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo (EUTM Somalia/1/2018) (OL L 177, 2018 7 13, p. 12).


title: 2017 m. lapkričio 15 d. Europos Parlamento ir Tarybos sprendimas (ES) 2017/2192 dėl Europos prisitaikymo prie globalizacijos padarinių fondo lėšų mobilizavimo (Italijos paraiška „EGF/2017/004 IT/Almaviva“)

text:
25.11.2017

               LT

               Europos Sąjungos oficialusis leidinys

               L 310/47

         EUROPOS PARLAMENTO IR TARYBOS SPRENDIMAS (ES) 2017/2192
   2017 m. lapkričio 15 d.
   dėl Europos prisitaikymo prie globalizacijos padarinių fondo lėšų mobilizavimo (Italijos paraiška „EGF/2017/004 IT/Almaviva“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF lėšų didžiausia metinė suma neturi būti didesnė kaip 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2017 m. gegužės 9 d. Italija pateikė paraišką mobilizuoti EGF lėšas dėl darbuotojų atleidimo iš „Almaviva Contact SpA“ Italijoje. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Ta paraiška atitinka EGF finansinei paramai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl iš EGF turėtų būti mobilizuota 3 347 370 EUR suma finansinei paramai pagal Italijos pateiktą paraišką suteikti;

               (5)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2017 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 347 370 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. lapkričio 15 d.

      Priimta Strasbūre 2017 m. lapkričio 15 d.

            Europos Parlamento vardu

            Pirmininkas

         A. TAJANI

            Tarybos vardu

            Pirmininkas

         M. MAASIKAS

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2017 m. lapkričio 20 d. Europos Centrinio Banko sprendimas (ES) 2017/2199, kuriuo iš dalies keičiamas Sprendimas ECB/2014/40 dėl trečiosios padengtų obligacijų pirkimo programos įgyvendinimo (ECB/2017/37)

text:
28.11.2017

               LT

               Europos Sąjungos oficialusis leidinys

               L 312/92

         EUROPOS CENTRINIO BANKO SPRENDIMAS (ES) 2017/2199
   2017 m. lapkričio 20 d.
   kuriuo iš dalies keičiamas Sprendimas ECB/2014/40 dėl trečiosios padengtų obligacijų pirkimo programos įgyvendinimo (ECB/2017/37)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalies antrą pastraipą kartu su 3 straipsnio 1 dalies pirma įtrauka ir 18 straipsnio 1 dalį,
   kadangi:

               (1)

               Sprendimu ECB/2014/40 (1) buvo sukurta trečioji padengtų obligacijų pirkimo programa (toliau – POPP3). Kartu su turtu užtikrintų vertybinių popierių pirkimo programa, viešojo sektoriaus vertybinių popierių pirkimo antrinėse rinkose programa ir bendrovių sektoriaus pirkimo programa, POPP3 yra išplėstos turto pirkimo programos (TPP) dalis. TPP siekiama toliau gerinti pinigų politikos perdavimo mechanizmą, skatinti kredito teikimą euro zonos ekonomikai, palengvinti skolinimosi sąlygas namų ūkiams ir įmonėms ir vidutiniu laikotarpiu padėti grįžti prie mažesnio kaip 2 %, bet jam artimo infliacijos lygio, suderinamo su pagrindiniu Europos Centrinio Banko (ECB) tikslu – palaikyti kainų stabilumą;

               (2)

               2017 m. spalio 4 d. Valdančioji taryba nusprendė toliau tobulinti taisykles, taikytinas sprendžiant dėl padengtų obligacijų, kurios bendrai vadinamos sąlyginių tiesioginių išmokų padengtomis obligacijomis (angl. conditional pass-through covered bonds), tinkamumo pirkimui pagal POPP3 programą, atsižvelgiant į galimai didesnę riziką, kurią jos kelia Eurosistemai;

               (3)

               todėl reikėtų atitinkamai iš dalies pakeisti Sprendimą ECB/2014/40,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2014/40 2 straipsnis papildomas šiuo 9 punktu:

                  „9.

                  Padengtos obligacijos pagal POPP3 neperkamos, kai tenkinamos abi šios sąlygos: a) jos turi sąlyginių tiesioginių išmokų (angl. conditional pass-through) struktūrą, kai dėl iš anksto apibrėžtų įvykių obligacijos terminas pratęsiamas ir pereinama prie mokėjimo struktūros, kuri pirmiausia priklauso nuo pinigų srauto, kurį sukuria užtikrinančio turto fondo turtas, ir b) jas išleido subjektas, turintis pirmąjį geriausią emitento reitingą, žemesnį nei CQS3.“

   2 straipsnis
   Įsigaliojimas
   Šis sprendimas įsigalioja 2018 m. vasario 1 d.

      Priimta Frankfurte prie Maino 2017 m. lapkričio 20 d.

            ECB valdančiosios tarybos vardu

            ECB Pirmininkas

         Mario DRAGHI

      (1)  2014 m. spalio 15 d. Sprendimas ECB/2014/40 dėl trečiosios padengtų obligacijų pirkimo programos įgyvendinimo (OL L 335, 2014 11 22, p. 22).


title: 2017 m. lapkričio 27 d. Tarybos sprendimas, kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 6 projekto

text:
29.11.2017

               LT

               Europos Sąjungos oficialusis leidinys

               C 404/1

         TARYBOS SPRENDIMAS
   2017 m. lapkričio 27 d.
   kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 6 projekto
   (2017/C 404/01)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2016 m. gruodžio 1 d. buvo galutinai priimtas 2017 finansinių metų Sąjungos biudžetas (2),

               —

               2017 m. spalio 9 d. Komisija pateikė pasiūlymą dėl 2017 finansinių metų bendrojo biudžeto taisomojo biudžeto Nr. 6 projekto,

               —

               dėl poreikių, susijusių su nacionaliniu iždo valdymu, 2017 m. bendrojo biudžeto taisomojo biudžeto Nr. 6 projektas turi būti priimtas nedelsiant. Todėl, remiantis Tarybos darbo tvarkos taisyklių 3 straipsnio 3 dalimi, pagrįsta sutrumpinti aštuonių savaičių laikotarpį, skirtą nacionaliniams parlamentams informuoti, kaip nustatyta Protokolo (Nr. 1) 4 straipsnyje,

         NUSPRENDĖ:
   Vienintelis straipsnis
   Tarybos pozicija dėl 2017 finansinių metų Europos Sąjungos taisomojo biudžeto Nr. 6 projekto buvo priimta 2017 m. lapkričio 27 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Briuselyje 2017 m. lapkričio 27 d.

            Tarybos vardu

            Pirmininkas

         M. MAASIKAS

      (1)  OL L 298, 2012 10 26, p. 1.

      (2)  OL L 51, 2017 2 28, p. 1.


30.11.2017

               LT

               Europos Sąjungos oficialusis leidinys

               C 408/59

         P7_TA(2014)0257
   Prašymas ginti Mario Borghezio parlamentinį imunitetą
   2014 m. balandžio 2 d. Europos Parlamento sprendimas dėl prašymo ginti Mario Borghezio imunitetą ir privilegijas (2013/2279(IMM))
   (2017/C 408/09)

      Europos Parlamentas,

               —

               atsižvelgdamas į 2013 m. lapkričio 21 d. Mario Borghezio prašymą ginti jo imunitetą Milano teismui jo atžvilgiu atliekant tyrimą (bylos Nr. 47917/13), kuris buvo paskelbtas per 2013 m. lapkričio 21 d. plenarinį posėdį,

               —

               išklausęs Carlo Casini, kuris atstovavo Mario Borghezio, paaiškinimus, kaip nurodyta Darbo tvarkos taisyklių 7 straipsnio 5 dalyje, taip pat Mario Borghezio asmeniškai,

               —

               atsižvelgdamas į Europos Sąjungos pagrindinių teisių chartijos 1, 11 ir 21 straipsnius,

               —

               atsižvelgdamas į Darbo tvarkos taisyklių 153 straipsnį,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 straipsnį bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),

               —

               atsižvelgdamas į Italijos baudžiamąjį kodeksą,

               —

               atsižvelgdamas į Darbo tvarkos taisyklių 5 straipsnio 2 dalį, 6a ir 7 straipsnius,

               —

               atsižvelgdamas į Teisės reikalų komiteto pranešimą (A7-0245/2014),

               A.

               kadangi Europos Parlamento narys Mario Borghezio paprašė ginti jo, kaip Parlamento nario, imunitetą Italijos teismo nagrinėjamoje byloje;

               B.

               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

               C.

               kadangi šia nuostata siekiama užtikrinti, kad Europos Parlamento nariai iš principo turėtų žodžio laisvę, tačiau kadangi ši teisė naudotis žodžio laisve nesuteikia leidimo įžeisti žodžiu, šmeižti, kurstyti neapykantos, abejoti kitų asmenų garbe arba reikšti bet kokią nuomonę, dėl kurios pažeidžiamas Europos Sąjungos pagrindinių teisių chartijos 21 straipsnis;

               D.

               kadangi Mario Borghezio prašymas susijęs su Milano teismo prokuratūros atliekamu baudžiamuoju tyrimu dėl jo teiginių, kuriuos jis, kaip kaltinama, pateikė per 2013 m. balandžio 8 d. duotą radijo interviu;

               E.

               kadangi tuo metu, kai davė minėtąjį interviu, Mario Borghezio buvo Europos Parlamento narys;

               F.

               kadangi, remiantis prokuratūros pateiktu raštu, už minėtuosius teiginius pagal Italijos baudžiamojo kodekso 81 straipsnio pirmą pastraipą ir 595 straipsnio pirmą pastraipą, Įstatymo Nr. 205/1993 3 straipsnio 1 dalį ir Įstatymo Nr. 654/1975 3 straipsnio 1 dalies a punktą numatyta atsakomybė dėl pakartotinio viešo šmeižto ir diskriminuojančių idėjų, grindžiamų viršenybe arba rasine neapykanta, skleidimo;

               G.

               kadangi minėtieji teiginiai susiję su tariamomis romų etninės grupės savybėmis;

               H.

               kadangi atsižvelgiant į Mario Borghezio parlamentinę veiklą matyti, kad jis domėjosi romų klausimu, tačiau kadangi bylos faktai, nurodyti prokuratūros pateiktame rašte ir per Teisės reikalų komiteto klausymą, rodo, kad per interviu pateikti teiginiai nėra tiesiogiai ir akivaizdžiai susiję su minėtąja jo, kaip Parlamento nario, veikla;

               I.

               kadangi teiginiai, dėl kurių keliami kaltinimai, buvo pateikti peržengiant įprasto politinių diskusijų tono ribas, be to, šie teiginiai buvo iš esmės neparlamentinio pobūdžio; kadangi tokie teiginiai nesuderinami su Europos Sąjungos pagrindinių teisių chartijos 21 straipsniu, taigi negalima laikyti, kad jie buvo pateikti einant Europos Parlamento nario pareigas;

               J.

               kadangi tokius teiginius, kokius pateikė Mario Borghezio, pareiškus per Parlamento posėdį, būtų skirtos Darbo tvarkos taisyklių 153 straipsnyje numatytos nuobaudos; kadangi atsižvelgiant į tai parlamentinis imunitetas neturėtų būti taikomas, jei tokie teiginiai pateikiami ne Parlamente;

               K.

               kadangi atitinkamai negali būti laikoma, kad Mario Borghezio vykdė savo, kaip Europos Parlamento nario, pareigas;

               1.

               nusprendžia neginti Mario Borghezio imuniteto ir privilegijų;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą atitinkamoms Italijos Respublikos valdžios institucijoms ir Mario Borghezio.

      (1)  1964 m. gegužės 12 d. Sprendimas Wagner/Fohrmann ir Krier (101/63, [1964], Rink. p. 195); 1986 m. liepos 10 d. Sprendimas Wybot/Faure ir kt. (149/85, [1986], Rink. p. 2391); 2008 m. spalio 15 d. Sprendimas Mote/Parlamentas (T-345/05, [2008], Rink. p. II-2849); 2008 m. spalio 21 d. Sprendimas Marra/De Gregorio ir Clemente (sujungtos bylos C-200/07 ir C-201/07, [2008], Rink. p. I-7929); 2010 m. kovo 19 d. Sprendimas Gollnisch/Parlamentas (T-42/06, [2010], Rink. p. II-1135); 2011 m. rugsėjo 6 d. Sprendimas Patriciello (C-163/10, [2011], Rink. p. I-7565).